
SAŽETAK: 

Osnove za razumijevanje Biblije 

Premda postoje mnogirazličiti pokušaji da se Biblija razumije, namjera 
pisca ovog članka nije opisivati sve višestruke pokušaje u tom smislu i 
njihove rezultate. Teško nam je međutim izbjeći zaključak, bar u općim 
crtama, daje cijela povijest kršćanske Crkve zapravo povijest biblijske 
interpretacije. Ova zamjedba samo pridonosi važnosti valjane osnove 
za razumijevanje Pisma. U ovome članku autor primarno raspravlja o 
nadahnućuizaključuje da sve metodeili modele biblijske interpretacije 
valja konačno ispitati uz pomoć biblijskog samosvjedočanstva. 


Premda postoje mnogi različiti pokušaji da se Biblija razu- 
mije, namjera pisca ovog članka nije opisivati sve višestruke 
pokušaje u tom smislu i njihove rezultate." Teško namje međutim 
izbjeći zaključak, bar u općim crtama, daje cijela povijest kršćan- 
ske Crkve zapravo povijest biblijske interpretacije.“ Ova zamjed- 
ba samo pridonosi važnosti valjane osnove za razumijevanje 
Pisma. 


1  Zapregled tumačenja Biblije vidi S. L. Greenslade, ur., The Cambridge History 
of the Bible (Cambridge: At the University Press, 1963); D. E. Nineham, ur., The 
Church's Use of the Bible, Past and Present (London: S.P.C.K., 1963); R.M. Grant, A 
Short History of the Interpretation of the Bible, 2. izd. (New York: The Macmillan 
Company, 1963); J.S. Preus, From Shadow to Promise: Old Testament Interpretation 
From Augustine to the Young Luther (Cambridge, Mass: Belknap Press of Harvard 
University Press, 1969); W.G. Kiimmel, The New Testament: The History of the 
Investigation of Its Problems, 2. izd. (Nashville: Abingdon Press, 1972); G. M. Hyde, 
ur., A Symposium on Biblical Hermeneutics (Washington, D.C.: Biblical Research 
Committee, General Conference of Seventh-day Adventists, 1974). : 

2 _G. Ebeling, "Church History Is the History of the Exposition of Scripture", u 
The Word of God and Tradition (Philadelphia: Fortress Press, 1968), str. 11-31. 

Suvremena kriza oko autoriteta Biblije suštinskijejednaka 
s krizom objave u suvremenoj teologiji. Dubina i veličina krize 
fenomen je koji je iznikao kao rezultat konfliktnih metoda treti- 
ranja i razumijevanja Pisma u suvremenoj teologiji. No sve ovak- 
ve metode ili modele biblijske interpretacije valjakonačno ispitati 
uz pomoć biblijskog samosvjedočanstva. 


Unutarnje temeljne osnove 


Petrovo svjedočanstvo 


Biblija pruža vlastite metode i temelje za razumijevanje po- 
ruke koju sadrži. Budući da Biblija sama za sebe tvrdi da je Božja 
Riječ, ona nudi i pravila prema kojima se ove tvrdnje i potvrđuju. 
Petarje izrekaojednu od ovih tvrdnji, a ona se odnosi na podrijetlo 
Biblije te i na njezinu narav: "Tim držimo vrlo sigurnim sve pro- 
roštvo. Vi dobro činite što upirete u nj pogled kao u svjetiljku koja 
svijetli u tamnome mjestu dok ne osvane dan i dok se ne pomoli 
Danica u vašim srcima. Prije svega ovo znajte: nijedno proročan- 
stvo sadržano u Pismu nije stvar samovoljnog tumačenja, jer ni- 
kad neko proročanstvo nije došlo od ljudskog htijenja, nego su 
ljudi govorili od Boga, potaknuti od Duha Svetoga." (2. Petrova 
1,19-21) Petar je upozorio da se "nijedno proročanstvo iz Pisma" 
ne može tumačiti kako je komu volja, premda bi netko mogao 
pasti u kušnju da se upusti u neka vlastita tumačenja. Petar se 
odlučno protivi ideji da bilo tko "samovoljno tumači" Pismo, mi- 
sleći pritom da prorok ne unosi vlastite zamisli u danu mu vijest 
a dase čitatelj ne upušta u tumačenja bez vodstva Svetoga Duha.* 

Petar je čitatelje izvijestio i o podrijetlu proroštva: "Nikad 
neko proročanstvo nije došlo od ljudskog htijenja, nego su ljudi 
govorili od Boga, potaknuti Svetim Duhom.“ "Proročka riječ" do- , 
lazi od Boga na poticaj Svetoga Duha. To znači da "proroštvo" ili 
"proročanstvo iz pisma" ili "proročka riječ“, poslužimo li se Petro- 
vim izrazima, nije plod ljudske meditacije ili misli; tojest nikada 
ne nastaje na ljudski poticaj, već svoj izvor ima u Bogu koji se 
poslužio Svetim Duhom da nadahne svoje proroke svojom viješću. 
Izvor proroštva, moramo zaključiti, počiva u Bogu. Proroštvo je 
božanskog podrijetla. 


3 D.H. Wheaton, "2 Peter",u The New Bible Commentary, Revised,ur. D. Guthrie 
(Grand Rapids, Mich.: Eerdmans 1970), str. 1254. 

Izraz proroštvo, onako kako ga Petar upotrebljuje, ne svodi 
se samo na proročanski dio Pisma.“ Petoknjižje ili pet Mojsijevih 
knjiga, koje se nazivaju i Torah, u hebrejskom se kanonu nikada 
nisu smatrale manje nego Proroci, koji pripadaju u drugi dio 
hebrejskog kanona. Smatralo se da je Mojsije pisac Petoknjižja, 
a njega u Novom zavjetu nazivaju prorokom * Cijelo Pismo nosi 
proročku koncepciju." I Petar je kao i David izrazio uvjerenje da 
njegove riječi potječu od Svetoga Duha: "Jahvin duh govori po 
meni, njegova je riječ na mom jeziku." (2. Samuelova 23,2) Naj- 
poslije unovozavjetno su vrijeme Židovi smatrali daje Stari zavjet 
kao cjelina nadahnut Svetim Duhom." 


Pavlovo svjedočanstvo 

I Pavao se priključio Petru priznajući daje Pismo božanskog 
podrijetla nastalo djelovanjem Svetoga Duha. Kad je Pavao pisao 
Timoteju, izrekao je odlučnu tvrdnju daje nastalo pod božanskim 
nadahnućem. "Svako je Pismo od Boga nadahnuto i korisno za 
pouku, za karanje, za popravljanje i odgajanje u pravednosti." (2. 
Timoteju 3, 16) Grčka riječ za ekvivalent "pod božanskim nadah- 
nućem" glasi theopneustos, što je ustvari glagolski pridjev ili par- 
ticip. Glagolski pridjevi koji završavaju na -tos mogu imati i 
aktivno i pasivno značenje. Ako se ovaj glagol nalazi u aktivnom 
obliku, onda mu je značenje "dišući Bog" (Bog koji diše), a to je 
onaj koji proizvodi misli o Bogu; ako je u pasivu, onda je njegovo 
značenje "udahnut od strane Boga" (Bog gaje udahnuo), a to znači 
da ga je Bog inspirirao, nadahnuo. 

Nema sumnje da u 2. Timoteju 3,16 theopneustos stoji u 
pasivu, jer kad god se glagolski pridjevi koji završavaju na -tos 
kombiniraju s riječju koja znači Bog (theo-) redovito stoje u pasi- 
vu.* Tako doslovno značenje glagolskog pridjeva theopneustos jest 


C. H. Pinnock, Biblical Pau The Foundation of Christian Theology 
(Chicago: Moody Press, 1971), str. 5 

5 Vidi Lk 16,29; 24,27; Iv5, 15.46. Dj 3,22. 

6 Vidi 1. Petrova 1, "10-12. E.G. Selwyn, The First Epistle of: St. Peter (London: 
Macmillan & Co. Ltd., 1946), str. 134, predlaže da se izraz "proroci" upotrijebljen u 1, 
Petrovoj 1,10 bez člana, odnosi na širi krug ljudi no što su starozavjetni proroci, u koji 
su uključeni i novozavjetni proroci. 

7 D.Patte, Early Jewish Hermeneutic in Palestine (Missoula, Mont.: Scholars 
Press, 1975), str. 21-23. 

8 J.N. D. Kelly, A Commentary on the Pastoral Epistles (New York: Harper & 
Row Publishers, 1963), str. 125, 126, 201-201; B. B. Warfield, The Inspiration and 
Authority of the Bible (Philadelphia: The Presbyterian and Reformed Publishing 
Company, 1970), str. 245-296. 

"na Božjem dahu"? ili "Bogom nadahnut".!" Stoga ako prevedemo 
"nadahnut" ane navedemo izvor nadahnuća kao štoje to učinjeno 
u prijevodu The New English Bible, onda ne izražavamo oba vida 
sadržana u samom izrazu. "Pogrešno je izostaviti božanski ele- 
ment iz izvora koji u sebi sadrži theo."'' Izvor nadahnuća ključni 
je element u "pravoj doktrinarnoj formulaciji inspiracije". Izvor 
nadahnuća je Bog, a ne ljudski um. Pavao je potvrdio da Pisma 
imaju svoje izvorište u Bogu i da kao takva nose u sebi i božanski 
autoritet; ona nisu rezultat puke ljudske reakcije na božanski 
utjecaj. Biblijsko nadahnuće rezultat je "Božjeg daha" (nadah- 
nuća).!? 

Izraz "svako je Pismo" (KS) ili "sve je Pismo" (Karadžić) 
prijevod je grčkog izraza pasa graphe. Imenica graphč nikada se 
u Novom zavjetu (kad se o tome govori) ne upotrebljuje za 
označavanje pojedine knjige iz Biblije.'“ Ništa Pavla nije spriječilo 
da u tome smislu ne upotrijebi ovaj izraz u 2. Timoteju 3,16. 
Međutim, vrlo je mala vjerojatnost da je Pavao u ovom tekstu 
upotrijebio ovako skučeno značenje. Vrlo je važno izraz pasa 
graphe& prevesti kao "svako Pismo" ili "sve Pismo". Pojam "svako 
Pismo" podrazumijevao je kao "svaki dio Pisma" podjednako, to 
jest imao je u vidu različite dijelove Biblije pa je rekao da je na- 
dahnuto od Boga ma o kom se dijelu radilo. S druge strane, ako 
Pavao misli "sve Pismo", onda jasno daje znati da se ono što je 
rekao odnosi na cijelo Pismo njegova vremena. Premda su jači 
dokazina strani prijevoda "sve Pismo", ijedanidrugijasno govore 
da je sve što se zove Pismo nastalo Božjim nadahnućem. Pavlovo 
gledište ne podupire ideju da postoji i Pismo koje nije nastalo 
djelovanjem Božje inspiracije. Pismo nije plod ljudskoga genija, 
ljudskoga uma ili ljudskog istraživanja, većje ono nastalo "Božjim 
dahom" (nadahnućem). 


9 C.Brown, "Scripture",u Dictionary of New Testament Theology (Grand Rapids, 
Mich.: Zondervan, 1978), 3:491. 

10 W. F. Arndt i F. W. Gingrich, A Greek-English Lexicon of the New Testament 
(Chicago: The University of Chicago Press, 1960), str. 357. 

11 Brown, "Scripture", 3:491. 

12 G. Schrenk, "Grapho", TDNT 1:757. de 

13 U riječi theopneustos, u prvom redu, nalazi se misao da je Pismo "nadahnuto 
od/pomoću Boga", jer su riječi u grčkome jeziku koje završavaju na -tos i udružene su 
s -theo uglavnom u pasivu. 

14 Schrenk, "Grapho", str. 754. 

15 Isto. 

Potpora biblijskog svjedočenja 

Budući da je nastalo "božanskim nadahnućem", Pismo drži 
Boga za svog Autora; pa ipak do nas dolazi posredovanjem jezika 
i osobnih karakteristika nadahnutih pisaca. Misao i sadržaj Bi- 
blije božanskog su podrijetla; jezik kojim je pisana pripada čov- 
jeku. "Biblijski pisci bili su Božji pisari, a ne Božje pero."'* Bogje 
proroke nadahnuo mišlju!" i pristao da se "beskonačne ideje"!* 
odjenu u ljudske oblike komuniciranja. Rečenični sadržaj istine 
1 otkrivenje ovog rečeničnog sadržaja ljudskom oruđu djelo je 
božanskog otkrivenja. Nakon što je primio božansko otkrivenje, 
ljudskije pisacnadahnut Svetim Duhom kako bi točnois autorite- 
tom prenio na ljudski jezik ove božanske misli i ideje. "Biblijski 
su pisci morali ljudskim jezikom izreći svoje ideje."'* Tako su "bez- 


no 


granične ideje" što ih je Bog otkrio izrečene "ograničenim sred- 


E. G. White je ustvrdila da "Biblija upućuje na Boga kao na 
svog autora; no ipak pisale su je ljudske ruke različitim stilovima 
svojih različitih pisaca. Sve otkrivene istine "nastale su Božjim 
nadahnućem (2. Timoteju 8, 16); a ipak su izražene ljudskim 
riječima." Tako je Biblija nedjeljiva božansko-ljudska kombina- 
cija. E.G. White nadalje kaže: "Biblija sa svojom od Boga danom 
istinom a izraženom ljudskim jezikom predstavlja svezu božan- 
skog i ljudskog. Ovakva sveza živi u naravi Krista, koji je bio i 
Sin Božji i Sin čovječji. Ovo je biblijska istina, kao što je bila i 
Kristova istina, da je "Riječ tijelom postala i nastanila se među 
nama" (Ivan 1,14). Analogija s nerazrješivom unijom Kristove 
božanske i ljudske naravi, kad se primijeni na božansko-ljudsku 
narav Biblije, upućuje na njezinu prirodu i njezin autoritet. Autor 
Biblije jest Bog. Ona je Božja pisana Riječ kao što je Isus Krist 
živa Božja Riječ. Sam Isus potvrdio je da se "pismo ne može 
uništiti". (Ivan 10,35) Autoritet Pisma jednak je Isusovom auto- 
ritetu. 


16 E. G. White, Selected Messages, sv. 1. (Washington D.C.: Review and Herald, 
1958), str. 21. 

17 Isto. 

18 1SM 22. 

19 15M 19. 

20 1SM 22. 

21 E. G. White, The Great Controversy, (Mountain View, Calif.: Pacific Press, 
1888), str. vi. 

22 Isto. 

Nadahnuće i jedinstvo Pisma 


Ključjedinstva ili koherentnosti Pisma leži ujedinstvenosti 
njegovog Autora. Izvor jedinstva Starog i Novog zavjeta, a i 
međusobnog jedinstva obaju Zavjeta, nalazi se u sigurnosti da su 
oba nastala nadahnućem istog Svetog Duha. John Knox zamijetio 
je prilično umjesno: "Ako i postoje neka nejasna mjesta, Sveti 
Duh, koji nikada sam sebi ne proturječi, razjašnjava na drugim 
mjestima ova nejasna mjesta: tako na krajuneostaju više nikakve 
sumnje, osim za one koji se uporno trude da ostanu neznalice." 
Uvodni reci Poslanice Hebrejima istaknuli su ovu činjenicu: "Bog 
koji je nekoć u mnogo navrata i na mnogo načina govorio ocima 
po prorocima, na kraju, to jest u ovo vrijeme, govorio nam je po 
Sinu, koga je postavio baštinikom svega i po kome je stvorio Svi- 
jet." (Hebrejima 1,1.2) 

Jedinstvenost Pisma je moguća zato što je isti Autor u 
prošlosti govorio preko proroka, a sada govori preko Sina. U isto 
vrijeme unutar jedinstvenosti postoje i različitosti. Bog je "na 
mnoge i različite načine" tijekom dugog vremenskog razdoblja 
govorio preko raznih nadahnutih pojedinaca. 


Nadahnuće i ljudsko oruđe 

Pozorni istražitelj Biblije izbjegavat će dobro poznatu prak- 
su isticanja jedinstvenosti Pisma. Među brojnim uzrocima ra- 
zličitosti nalaze se i prorokovo iskustvo, naobrazba, podrijetlo, 
jezik i percepcija istine. Služeći se različitim osobnim karakteri- 
stikama pojedinca, Bog je tako prenio božanske istine da je "ljud- 
ski način izražavanja postao Božja Riječ".““ "Ova različitost 
(iskustva kod biblijskih pisaca) proširuje i produbljuje spoznaju 
kojaje izišla na vidjelo da udovolji potrebama različitih umova." 

Isticanje različitosti pojedinih predmeta i dijelova tih pred- 
meta koje su naširoko prikazali različiti nadahnuti pisci samo 
otkriva činjenice a i nužan je dio biblijske interpretacije. Pa ipak, 
biblijska jedinstvenost očituje se i u razlikama. (1. Korinćanima 
12, 4-6) Poruke različitih pisaca toliko su bliske jedne drugima 
da ne bi bilo moguće nijednu od njih valjano razumjeti bez one 
druge, baš kao što se Stari zavjet ne može valjano razumjeti bez 

23 John Knox citiran u Pinnock, Biblical Revelation, str. 98. 


24 1SM 21. 
25 1SM 22. 

Novog, a i Novi bez Staroga zavjeta.“ Oba zavjeta čine nedjeljivu 
cjelinu," ovise jedan o drugom i jedan drugoga rasvjetljuju.“ 


Analogija vjere i nadahnuće 


Prirodna posljedica biblijske jedinstvenosti jest analogija 
vjere. Izraz "analogija vjere" proistječe iz Pavlova izraza "u om- 
jeru s vjerom" (Rimljanima 12,6), a koja sadrži grčke riječi ana- 
logian tas pisteos. Konceptom analogije vjere služimo se da 
iskažemo istaknuto "duhovno jedinstvo, veliku zlatnu nit koja se 
provlači kroz cijelu (Bibliju)".?? Zahvaljujući ovoj duhovnoj jedin- 
stvenosti opširno se može prikazati temeljno slaganje misli, 
učenja i doktrine, ako se poslužimo hermeneutičkim načelom sa- 
mointerpretacije Pisma. Ovo znači daje Bog kao Autor Biblije već 
od početka vidio kraj i predvidiobudućnost, što nije mogao nijedan 
nadahnuti pisac, te je na stranicama Pisma upozorio ljudski rod 
na ovu budućnost. Nadahnute riječi Biblije ne treba razumjeti 
kao običnu ljudsku riječ, uvjetovanu jezikom, oblikom misli ili 
književnom shemom mjesta i vremena pojedinih pisaca dokume- 
nata koji sačinjavaju kanon Pisma. Premda se Bog obraćao poje- 
dinim generacijama (onima koje su živjele u vrijeme pisaca 
biblijskih knjiga), Onje znao da će ibuduća pokoljenja, koja budu 
čitala Božju Riječ, morati razumijevati u njoj bit misli, učenja i 
doktrine koje nadilaze ograničene lokalne okolnosti u kojima su 
ove misli nastale. "Čovjek je pogrešiv, no Božja Riječ je nepo- 
grešiva"“ i stoga je "stalno treba proučavati"?! 

E. G. White, Colporteur Ministry (Mountain View, Calif.: 
Pacific Press, 1953), str. E. G. White, Christ's Object Lessons (Wa- 
shington D.C.: Review and Herald, 1900) str. E. G. White, Child 


26 E.G. White ističe da se "vrata Novoga zavjeta otključavaju ključem Staroga 
zavjeta"; a u sljedećoj rečenici ona kaže: "Novi zavjet objašnjava Stari.“ E. G. White, 
Evangelism, (Washington D.C.: Review and Herald, 1946), str. 579. "Stari zavjet baca 
svjetlost na Novi, a Novi na Stari... Oba, i Stari i Novi, iznose istinu koja će trajno 
objavljivati nove dubine značenja." EH. G. White, Counsels to Teachers, (Mountain 
View, Calif.: Pacific Press, 1913), str. 462, 463. (vidi E. G. White, The Acts of the 
Apostles, (Mountain View, Calif.: Pacific Press, 1911), str. 381; Ev 578.) 

27 "Starii Novi zavjet su nerazdvojni, jer oba su naučavanje Kristovo." Ellen G. 
White Comments, 5BC 1094. : : 

28 "Vidjela sam da je Božja Riječ u cijelosti savršeni lanac, jedan se dio nastavlja 
na drugi i objašnjava ga." E. G. White, Early Writings, (Washington D.C.: Review and 
Herald, 1882) str. 221. 

29 1SM 20. 

30 1SM 416. 

31 GC 69. 

Guidance, (Nashville, Tenn.: Southern Publishing Association, 
1954), str. 

Proroci kao Božji glasnogovornici obraćali su se i svojim su- 
vremenicima a i najavljivali su događaje koji će se ostvariti u 
dalekoj budućnosti. 1. Petrova 1,10-12. I sami proroci čeznuli su 
za razumijevanjem vlastitih riječi." U tome možda leži još dublje 
značenje ijoš veća važnost nadahnute riječi Pisma“ koja se zbog 
svog božanskog podrijetla može protumačitijedino nekim drugim 
tekstom iz Pisma koji se bavi istom tematikom. 

Stoga na Bibliju treba gledati kao na knjigu koja sama sebe 
tumači (komentira).*“ 


Nadahnuće i uzvišeni autoritet Pisma 


Načelo "Samo Biblija“ 


Protestantsko načelo "Samo Biblija" (sola scriptura), često 
citirano kao "načelo Pisma", bio je ratni poklič reformacije. On u 
sebi sadrži vrhovni i nepogrešivi autoritet Svetoga pisma, a 
isključuje svaki ljudski autoritet kad je riječ o "standardu karak- 
tera, otkrivatelju doktrine i mjerilu iskustva". Temelji se na priz- 
navanju biblijske inspiracije, biblijske cjelovitosti, biblijskog 
kanona i uzvišenog autoriteta. E. G. White je istaknula da ne 
smijemo imati nijedan drugi credo osim Božjeg nepogrešivog Pi- 
sma: "Biblija je naš pravilnik vjere“ i discipline."** Istaknula je 
da će u posljednje dane "Bog imati na zemlji narod koji će držati 
Bibliju, isamo Bibliju, kao standard svake doktrine i temelj svake 
reforme"."" Adventisti, uopće, odbili su prihvatiti da izvanbibli- 
jske norme kao što su tradicija, creda, znanost, filozofija ili neke 
izvanbiblijske religije itd. (bilo da se radi o pojedinoj ili svima 
uopće) određuju vjeru, doktrinu i reforme, već su uzeli Bibliju kao 
mjerilo "vrhovnogautoriteta"“*kadaje riječo navedenim pojmovi- 


32 "Proroci kojima su objavljeni ovi veliki prizori težili su razumijevanju njihova 
smisla." H.G. White, Education, (Mountain View, Calif.: Pacific Press, 1903), str. 183. 

33 "Biblija j je sam svoj tumač. Jedan tekst postaje ključem što otključava drugii 
na taj će način svjetlostobasjatisakrivenoznačenjeriječi." E.G. White, Fundamentals 
of Christian Education, (Nashville, Tenn.: Southern Publishing Association, 1923), 
str.187. 

34 Isto. 

35 GC vii. 

36 15M 416. 

37 GC 595. 

38 "Trebamo prihvatiti Božju Riječ kao najviši autoritet." E. G. White, 
Testimonies, sv. 6. (Mountain View, Calif.: Pacific Press, 1903), str. 402. (1T, 2T itd.) 

ma. Preporuča nam se da i mi stavimo naglasak na isto: "U naše 
vrijeme... potrebno se vratiti velikom protestantskom načelu - 
Biblija i samo Biblija kao pravilo vjere i dužnosti."“* Adventisti 
su u povijesti zauzimali reprezentativan i dosljedan stav da je 
Biblija naše jedino nepogrešivo pravilo vjere, učenja, reformi i 
prakse.“ 

Iktus koji se stavljana Bibliju kao na vrhovni autoritet tjera 
nas da kažemo nekoliko riječi o mjestu i svrsi spisa E.G. White. 
Adventisti sedmoga dana vjeruju da su spisi E. G. White nastali 
inspiracijom Svetoga Duha kao što je to bio slučaj i s biblijskim 
prorocima. Nadahnuti spisi Božjeg vjesnika upućeni Adventi- 
stičkoj crkvi, kako sama E. G. White kaže, nisu nikakav nadom- 
jestak za Bibliju," niti predstavljaju bilo kakav dodatak 
biblijskom kanonu. Sama E. G. White smatra daje Biblija "mjerilo 
svake inspiracije"“* i "mjerilo iskustva".“* Kad je riječ o odnosu 
njenih spisa prema uzvišenom autoritetu Biblije, ona je eksplici- 
tno izjavila: "Ljudi su se slabo osvrtali na Bibliju pa je Bog dao 
manje svjetlo koje će ljude i žene voditi k većem svjetlu." Budući 
da su njezini spisi nadahnuti kao i sama Biblija, oni su svjetlo 
kao što je i Biblija svjetlo, ali nikako nisu dodatak Pismu niti 
imaju veću važnost od Pisma. Svrha nadahnutih svjedočanstava 
E. G. White jest da usmjeri ljude k većem svjetlu, ka Bibliji, i da 
njenom važnošću prožme ljudski um.“ 

Zbogkvalitetenadahnutih spisa E. G. White, adventistised- 
mog dana potvrđuju da ovi spisi imaju veći autoritet od svih dru- 
gih spisa osim Biblije. Njezini su spisi u podređenom položaju u 
odnosu na Bibliju, a svrha im je omogućiti čitatelju da bolje ra- 
zumije njezinu poruku,“ da uzdignu njezinu poruku,“ da usmjere 

39 GC 204, 205. E. G. White također kaže: "Samo Biblija treba biti naše 
pribježište" (E. G. White, That I May Know Him, (Washington D.C.: Review and 
Herald, 1964) str. 342) te daj je "Biblija, i samo Biblija, naše pravilo vjere" (CSW 84). 

40 Prikladni pi ovog predmeta nalazimo u L. E. Froom, Muvement of Destiny 
(Washington, D. C.: Review and Herald, 1971), str. 91-106. 

41 Zamijetimo što E. G. White ističe: "Duh nije nikada dan - niti može ikada biti 
udijeljen - da bi nadomjestio Bibliju; jer Pismoj jasno svjedoči da je Riječ Božja mjerilo 
prema kojem se ispituje svako učenje i iskustvo." GC vii. 

42 Istinsko kršćanstvo prihvaća Božju Riječ kao bogatu riznicu nadahnute istine 
i mjerilo svakoga nadahnuća." GC 193. 

43 Isto, str. vii. : : 

44 E.G. White, Colporteur Ministry (Mountain View, Calif.: Pacific Press, 1953), 
str.125. 


45 "Bog vas opominje, kara, savjetuje svjedočanstvima i nadahnjuje vaše umove 
važnošću istine svoje Riječi." 5T 665. 

pažnju čitatelja na nju,“ da upute čitatelja na zapostavljene isti- 
ne,“ da argumentiraju već otkrivene nadahnute istine,“ da pro- 
bude um i na njega ostave dojam,*' da vrate ljude k Bibliji," da 
upozore na biblijska načela** i pomognu njihovoj praktičnoj pro- 
vedbi u život.** Nije stoga čudo što spisi E. G. White zauzimaju 
među adventistima posebno mjesto. E. G. White uporno tvrdi da 
njezina djela "nisu dana kao nadomjestak Bibliji" niti "kao neka- 
kav dodatak Bibliji".?? 


Pismo, vlastiti tumač 


Nadaleko priznat zaključak izveden iz načela "Samo Bibli- 
ja" dao je novo načelo: "Pismo, vlastiti tumač". Načelo "Samo Bi- 
blija" (sola seriptura) formalno potvrđuje daje Biblija svoj vlastiti 
komentator. 


I sam Isus Krist, uzor svakome vjerniku, (1. Petrova 2,21) 
primijenio je ovo načelo kad je jednom prigodom počeo od Mojsi- 
jevih knjiga pa kroz cijeli Stari zavjet "tumačiti" učenicima "što 
sena njega odnosilo usvim Pismima". (Luka 24,27) Apostol Pavao 
je preporučio“ da se duhovne stvarnosti "izražavaju duhovnim 
pojmovima" (1. Korinćanima 2,13. K.J.V.). Čini se kako je ideja 
ove preporuke da se duhovne stvari objašnjavaju i tumače na te- 
melju nadahnute Božje Riječi. Petar na to upozorava pišući: "Ni- 
jedno proročanstvo sadržano u Pismu nije stvar samovoljnog 
tumačenja.“ (2. Petrova 1,20) Ovdje se pojam "proročanstvo" ne 


46 Isto, str. 663. 

47 Isto, str. 665. 

48 Isto, str. 663. 

49 Isto. 

50 Isto, str. 665. 

51 Isto. 

52 Isto, str. 663. 

53 Isto, str. 664, 665. 

54 Isto, str. 666. 667. 

55 Isto, str. 663. 

56 Particip sugkrinontes može također biti preveden kao "interpretirajući" 
(RS.V., N.A.B.), a što je značenje koje se dosljedno nalazi u Septuaginti. Post 
40,8.16.22; 41,12.15; Sud 7,15; Dan 5,12; 7,15. Arndt and Gingrich, A Greek English 
Lexicon of the New Testament, str. 782. ; 

57 Riječ pneumatikois može biti ili muškoga ili srednjega roda. Više se 
upotrebljuje u srednjemu rodu (K.J.V., N.A.B., J.B., N.A.S.B., N.I.V., R.S.V., Luther, 
itd.), dok se muški rod nalazi u R.S.V.iN.E.B. U prilogupotrebi ove riječi u srednjemu 
rodu navodi se epigramatičko načelo po kojem se usklađuju rodovi dvije riječi, kao što 
su pneumatika "duhovne stvari", i pneumatikois usko povezan sa sugkrinontes 
"udruživanje, interpretiranje". Prema kontekstu, prednost treba dati srednjemu rodu. 
L. odaje The First Epistleof Paul to the Corinthians (Grand Rapid, Mich.: Eerdmans, 
1963), str. 59. 

razumijeva samo kao najava budućih događaja, već se ovdje misli 
na svaki nadahnuti izraz.“ 

E. G. White često ponavlja i jako ističe ideju da je "Pismo 
svoj vlastiti komentator".** Ova se ideja pojavljuje i u obliku "Pi- 
smo kao vlastiti tumač". Hermeneutička primjena ovog načela 
znači da "pismo tumači pismo, jedan tekst... (je) ključ... (za 
tumačenje) drugog teksta". 

"Neka Biblija bude svoj vlastiti komentator" glasi dosljed- 
no upozorenje koje odražava načelo samointerpretacije Pisma, a 
toga su se načela držali i veliki reformatori. U. Zwingli "shvatio 
je da Biblija (kao Božja Riječ i jedino dostatno i nepogrešivo pra- 
vilo) mora biti vlastiti tumač".* W. Miller je primjenjivao ovo 
načelo a slijedio je "pravilo koje je Pismo činilo vlastitim 
tumačem";*“ ovog se načela trebaju držati svi adventisti koji tre- 
baju biti "narod na zemlji koji drži Bibliju, i samo Bibliju, kao 
standard svakog učenja i kao temelj svake reforme".* Na temelju 
pravilne primjene ovog načela E. G. White je tvrdila: "Mišljenja 
učenih ljudi, znanstvene izvedenice, creda i odluke crkvenih kon- 
cila, ma kako brojne i neskladne bile Crkve što ih oni predstavlja- 
ju, nijedno od njih ili sve njih skupa glas većine ne treba smatrati 
dokazom za ili protiv bilo koje točke vjerovanja."* Jasna je stvar 
da se tumačenje Biblije kod adventista sedmog dana temelji na 
načelu iz doba reformacije koje glasi: "Pismoje svoj vlastiti tumač 
(scriptura suo ipsins interpres)." 

Načelo "Pismo je svoj vlastiti tumač" priznaje da se Biblija 
mora tumačiti unutar same sebe i da jedan dio Pisma tumači 
drugi." Stari i Novi zavjet bacaju svjetlo jedan na drugi.* Stari 


"62 


58 Izl 7,1.; Lk 1,76.; Dj 15,32.; 1 Kor 14,3.24.25. 

59 Ed 190; također, iste riječi u drugome kontekstu nalaze se u FE 187. 

60 GC 521. 

61 Ev581. 

62 E. G. White, Child Guidance, (Nashville, Tenn.: Southern Publishing 
Association, 1954), str.511. 

63 GC 173. 

64 GC 324. 

65 GC 595. 

66 Isto. : . 

67 "Vidjela sam daj je Božja se u cijelosti savršeni lanac, jedan se dio nastavlja 
na drugli i objašnjava ga." EW 2 

68 "Starizavjet baca sijelo na Novi,a Novi na Stari. Svakije objava slave Božje 
u Kristu. Oba i iznose istine koje će neprestano otkrivati marljivome istražitelju nove 
dubine značenja.“ E. G. White, Christ's Object Lessons (Washington D.C.: Review and 
Herald, 1900) str.128. 

zavjet je utjelovljeno evanđelje; Novi zavjet je široko objašnjeno 
evanđelje." Stari zavjet je ključ koji otvara Novi zavjet;'" Novi 
zavjet otključava misterije," slike i sjene"? Staroga zavjeta. I je- 
dan i drugi podjednako su nužni," jer oba sudjeluju u međusob- 
nom tumačenju. Duhovne istine onakve kakve su otkrivene u 
Pismu ne treba tumačiti u svjetlu spoznaje dobivene iz bilo kog 
izvora (kao što su povijest, crkvena tradicija, filozofija, znanost, 
nebiblijske religije itd.) čiji se autoritet smatra većim ili barem 
jednakim autoritetu Pisma, nego u svjetlu samoga Pisma. 
Načelo samointerpretacije Pisma - "Pismo svoj vlastiti 
tumač" - odbacuje zamisao da svatko može biti vlastiti tumač. 
Vjerna primjena ovog načela spriječit će nekritičko nizanje tek- 
stova kako bi se udovoljilo nečijoj mašti. Kao što Stari zavjet 
tumači Novi, i kao što Novi zavjet tumači Stari, kao što jedan dio 
Pisma tumači drugi, tako je ijedan dio Pisma ključ za druge di- 
jelove.“* U svojoj općoj primjeni ovo načelo podrazumijeva da tekst 
koji služi kao ključ za druge tekstove bude jasan i da zbog ra- 
zličitih stupnjeva nejasnosti postoji potreba za tumačenjem dru- 
gih tekstova. Teške tekstove treba tumačiti uz pomoć jasnih. 
Teški 1 nejasni dijelovi Pisma ne smiju se tumačiti uz pomoć 
nekritičke primjene nekog drugog dijela Pisma ili teksta - ovakav 
postupak može samo uroditi zbrkom i proturječjem.* Kad se 
služimo načelom samointerpretacije, uspoređujućiitumačećijed- 
ne dijelove Pisma s drugim dijelovima ili tekstovima, moramo 
nastojati da proučimo samo one dijelove ili tekstove koji se bave 
istom problematikom." Kad sa svih strana sagledamo određene 

69 Isto. 

70 "Duše će biti spašene... kada se vrata Novoga zavjeta otključaju ključem 
Staroga zavjeta." Ev 579. : IAA 
lolo) "Evanđelje je ključ koji otključava njegove /starozavjetne/ tajne." COL 133 
72 "Trebamo pokazati njima Ajudima/ da je Stari zavjet isto tako Evanđelje u 
tipovima i sjenama kao što je Novi zavjet u svojoj otkrivenoj sili." 6T 392. "Stari je 
zavjet Evanđelje u slikama 1 simbolima. Novi je zavjet stvarnost." 2SM 104... , 

73 Nijedan ljudski autoritet nema pravo promijeniti položaj ovih vijesti /vijesti 
triju anđela/ više negoli zamijeniti Novi zavjet za Stari.... Jedanje isto tako bitan kao 
i drugi." Isto. : 

74 "Voditeumove mladih od istine ka istini, sve više gore, i pokažite im kako pismo 
objašnjava pismo, pri čemu je jedan tekst ključ za razumijevanje drugoga." Ev 581. 
Također vidi FE 187. * 

75 Primijetimo ovu opomenu: Da bi zadržali pogrešno učenje i nekršćansku 
praksu, neki će posezati za Pismom izdvojenim iz konteksta, možda citirati samo pola 


jednoga retka, samo da bi dokazali svoju tvrdnju, dok bi ostali dio retka pokazao daje 
značenje posve drugačije." GC 521. 

dijelove Pisma, ili tekstove koji se bave istom problematikom, od 
komentatora se očekuje da dođe do istinskog značenja tog dijela 
Biblije i da rasvijetli njeno skriveno značenje."" 

Razmatrajući zajedno različite dijelove Pisma ili različite 
tekstove koji se bave istom tematikom, ne smijemo svesti 
proučavanje različitih dijelova samo na one koji pripadaju istom 
povijesnom razdoblju ili se događaju u istim okolnostima. Ovo je 
vječita kušnja u koju padaju oni koji se nalaze pod utjecajem škole 
povijesnog kriticizma, a koja stavlja naglasak na samo ljudski 
karakter biblijskih dokumenata. 

Dopuštajući Pismu da bude vlastiti tumač, onaj bi tko se 
upustio u tumačenje Biblije morao, prema svojim mogućnostima, 
pokušati povezati u cjelinu sve što je rečeno po pitanju pojedinog 
problema u različito vrijeme i u različitim okolnostima." Ovaj se 
proces opravdava na temelju činjenice da je Pismo nadahnuta 
Božja Riječ; ako se pravilno primijeni, neće nanijeti nepravdu 
različitim vidovima nekog problema o kojem su pisali različiti 
nadahnuti pisci. 


Nadahnuće i objektivnost tumačenja 


Tko god se upusti u tumačenje Biblije već ima, htio on to 
priznati ili ne, nekakvo predznanje. Nemoguće je biti apsolutno 
objektivan. Prisutna je stoga vjekovna kušnja svakog tumača Bi- 
blije da biblijskom tekstu pripiše neka mišljenja ili značenja koja 
autor teksta nikada nije izrekao vlastitim riječima. Da bi se ovo 
izbjeglo, netko je predložio načelo "prazne glave", proceduru ko- 
jom se čitatelj čuva od "učitavanja" (eisegesis) sadržaja koji ne 
pripadaju tekstu. Prema načelu "prazne glave" čovjek bi morao 
odbaciti sva ranije prihvaćena značenja i mišljenja i pristupiti 
tekstu s posve neutralnog stajališta, pa se tek onda upustiti u 
tumačenje Biblije. Ne traži li se time ipak nešto nemoguće? Ako 
tumač poznaje biblijskejezike,na primjer, onje već sigurnonaučio 
značenje riječi i usvojio poznavanje gramatike i sintakse za koje 


76 "Istinsko značenje Pisma bit će evidentno kad uspoređujemo različite tekstove 
koji govore o istome predmetu." FE 187 

717 Vidi fusnote 74 i 76. 

78 James D. Smart, The Interpretation of Scripture (Philadelphia: Westminster 
Press, 1961), str. 213. 

79 "Neka Biblija bude svoj tumačobjedinjujući sve štoje rečeno u vezi sodređenim 
predmetom u različita vremena i u raznovrsnim prilikama." CG 511. 

su učenjaci utrošili više stoljeća truda da bi do njih došli. Nitko 
se ne može otarasiti ovakve "mentalne prtljage“. Načelo "prazne 
glave" teško bi se moglo obraniti. 

Pa ipak, svaki bi tumač Biblije morao uložiti krajnji napor 
kako bi bio što je više moguće objektivan. Mora uložiti svjestan 
napor kod proučavanja stranog dijela teksta kako bi postao što je 
moguće svjesniji vlastitog predznanja i vlastitih pretpostavki te 
da bi stekao kontrolu koliko je god moguće nad vlastitim predra- 
sudama. Ako želi doći do prave i istinite spoznaje, mora svim 
svojim snagama ušutkati vlastitu subjektivnost. Ovi su zahtjevi 
razumni sve dotle dok znače da tumač mora ušutkivati vlastite 
želje iz obzira prema ishodu tumačenja. 

Tumač mora shvatiti da ne treba očekivati kako će se nje- 
gova moć razumijevanja pročuti ako ulaže svjestan napor da sebi 
osigura neutralno stajalište, pa čak ni ono koje je u skladu s Pi- 
smom. Čovjek može uznapredovati u razumijevanju Biblije kad 
doživi ponovno oblikovanje uma i srca i kad posvema upozna 1 
razumije život preko onoga što čuje da Bogkaže u samome Pismu. 
Sam Bog putem Biblije i Svetoga Duha stvara kod tumača po- 
trebne pretpostavke i stajališta nužna za razumijevanje Pisma. 
U Bibliji se srećemo s razumijevanjem Boga, samoga sebe, svoga 
bližnjega i svijeta koji nas okružuje, a tujedinstvenu spoznaju ne 
možemo naći ni na kom drugom izvorištu. Zbog apsolutnog i je- 
dinstvenog otkrivenja iz Pisma, Biblija ne smije prenositi 
isključivo samu sebe, već treba prenositi mogućnost da se ovo 
otkrivenje razumije i prihvati. Prihvaćanje bilo koje spoznaje, do- 
bivene iz nekog drugog izvora, kao osnove za razumijevanje po- 
ruke iz Pisma, može rezultirati pogrešnim razumijevanjem 
poruke.“ Za tumačenje Biblije nužna je konstantna iluminacija 
Svetoga Duha. 

Praksa korištenja pojedinih filozofskih pravaca (bilo da je 
riječ o aristotelijanizmu, hegelijanizmu, idealizmu, egzistencija- 


80 U nekoliko navrata K. Barthje energično ustao protiv naglaska R. Bultmanna 
na funkciju egzistencijalističke filozofije i njegove ideje o "preliminarnom 
razumijevanju". O sukobu između Baritha 1 Bulimanna oko ideje o 
"predrazumijevanju" koje u velikoj mjeri odlučuje o tome što će netko pronaći u tekstu 
vidi Smart, The Interpretation of the Scripture, str. 47-53; R. Marlć, Introduction to 
Hermeneutics (New York: Herder and Herder, 1967), str. 58-66. H. Betti, Die 
Hermeneutik als allgemeine Methodik der Geisteswissenschaften (Tibingen: J. K. B. 
Mohr, 1962), gdje se oštro kritizira Bultmannov koncept "predrazumijevanja". 

lizmu, itd.) kao preduvjet da se netko prihvati zadaće tumačenja 
i egzegeze znači postaviti nekakvu izvanjsku kategoriju kao na- 
dautoritet Pisma i učiniti mu Pismo podložnim. Čini se daje ovdje 
prijašnje ljudsko samorazumijevanje, stečeno na osnovi filozofske 
pripreme za tumačenje, postalo kriterijem za prosuđivanje biblij- 
ske istine. Tako ljudsko samorazumijevanje stečeno na filozofskoj 
osnovi treba prepoznati i nazvati ga pravim imenom, jer ono na 
račun ljudskog autoriteta žrtvuje autoritet Pisma.*! 

Ljudska se subjektivnost, s druge strane, može nadvladati 
ako dopustimo da Bog progovori tumaču u tekstu i kroz tekst 
Pisma. Slušanje srcem i umom dovest će ga u takav odnos sBogom 
u kojem će spoznati istinu; u ovakvom odnosu njegov vlastiti život 
ostaje otvoren za Božje spasonosno djelovanje kroz Isusa Krista 
1 kroz prosvjetljujuću moć Svetoga Duha. 


Ciljevi tumačenja Biblije 
Na osnovi ovih bitnih temelja koji se tiču biblijske interpre- 


tacije - a to su narav Biblije, njezina jedinstvenost, autoritet i 
cjelovitost, uključujući i takve hermeneutičke postavke kao što 
su "Samo Biblija" i "Pismo svoj vlastiti tumač", možemo odrediti 
ciljeve biblijske interpretacije. Pravilna i primjerena biblijska in- 
terpretacija nastoji: (1) odrediti što je nadahnuti pisac kao Božje 
izabrano oruđe razumio a što namjeravao prenijeti slušateljima 
i/ili čitateljima svog vremena; (2) razumjeti i protumačiti dublje 
značenje i puniji smisao, određen ili koji se podrazumijeva, riječi 
proroka, bilo daje on toga bio svjestaniline;* (3) ljudima i ženama 


81 R. Bultmann, "The Problem of hermeneutics", u Essays Philosophical and 
Theological (New York: The Macmillan Company, 1955), str. 261. ne susteže se 
inzistirati daje tumaču zabranjeno razmotriti bilo što istinito "što se suproti istinama 
zapravo pretpostavljenim u svojemu razumijevanju svijeta - razumijevanju koje daje 
smjer svim mojim aktivnostima". Ovdje je moderno i sekularno razumijevanje svijeta 
konačni autoritet i sudac istinitosti. Otuda 1 Bultmannova hitnost u uspostavi svog 
programa demitologizacije. 

82 E.G. White objašnjava: "Proroci su prorokovali o ovim stvarima (tajnama koje 
su anđeli, proroci, kraljevi i pravedni ljudi željeli razumjeti), i oni su težili razumjeti 
to što su prorekli; ali im ta prednost nije dana. Oni gu tako željeli vidjeti što mi vidimo 
i čuti što mi čujemo; ali nisu mogli." 6T 19,20. Cak i proroci koji su bili posebno 
prosvijetljeni Duhom nisu u cijelosti razumjeli značenje objava koje su im bile 
povjerene. Značenje se trebalo otkrivatiiz doba u doba kada je Božji narod trebao uputu 
koja se tamo nalazila." GC 344. Proroci kojima su ti uzvišeni prizori objavljeni težili 
su da saznaju njihovo ("puno" PK 731) značenje." Ed 183. "Jedan je tekst ključ za 
razumijevanje drugoga i na taj način svjetlo će obasjati skriveno značenje riječi." FE 
187. (Svi naglasci dodani.) 

našeg doba prevesti i prenijeti formu i sadržaj Biblije (ljude našeg 
doba upoznati s formom i sadržajem Biblije). 


Izvornik: Understanding the Living Word of God (Mountain View: Pa- 
cific Press, 1980), str. 66-82. 


S engleskog preveo: Naum Stojšić 


SUMMARY: 

Biblical Foundations for Understanding. 

Although there are many different attempts to understand the Bible, 
it goes beyond the purpose of this article to describe these manifold at- 
tempts and their results. However, we find it difficult to escape the con- 
clusion, at least in general terms, that the entire history of the 
Christian church is the history of the interpretation of the Bible. This 
observation only adds to the importance of proper foundations for un- 
derstanding Scripture. In this article the author primerily discusses 
the question of inspirationand concludesthatall! the methods or models 
of biblical interpretation are ultimately to be tested by the self-testimo- 
ny of the Bible. 

